Alimentele care favorizează somnul. Te calmează și te scapă de insomnii
- Emma Cristescu
- 2 martie 2024, 09:56
Nutriționiștii au descoperit alimentele care favorizează somnul, te calmează și te scapă de insomnii. Ele au și alte beneficii pentru sănătate și sunt foarte gustoase.
Aceste alimente te ajută să dormi mai bine. Echipa condusă de Erica Jansen, nutriționist de la Universitatea din Michigan, a demonstrat recent, cu două studii, că modele alimentare sănătoase sunt asociate cu o calitate mai bună a somnul.
Într-unul a monitorizat durata somnului prin chestionare colectate în SUA între 2011 și 2016 (folosind un set de date reprezentativ) cu care a constatat că persoanele care au consumat suficiente porții de fructe, legume, leguminoase și cereale integrale au dormit mai mult.
În cel de-al doilea, a înscris 1.000 de adulți tineri cu vârsta cuprinsă între 21 și 30 de ani, cărora li s-a cerut să-și mărească consumul de fructe și legume pentru o perioadă de trei luni. În cele din urmă, respectivii au raportat o calitate mai bună a somnului și o reducere semnificativă a insomniei.
Aceste alimente te ajută să dormi mai bine
Nutriționista a declarat că salata verde, caisele, piersicile, merele și bananele i-au scăpat pe oameni de insomnii. Caisa este fructul calmant prin excelență, datorită potasiului, bromului și vitaminei B. Unele condimente, precum busuioc și oregano au și un efect relaxant, la fel și ceaiurile din plante pe bază de mușețel. Laptele, brânza și iaurtul sunt surse bune, de asemenea. Și ovăzul ajută.
Alimentele pe care să nu le consumi înainte de culcare
Studiul arată că există și alimente care sunt greu de digerat și nu te ajuta să dormi. Este vorba de cele pline de sare și cele grase (prăjite) Nu se recomandă fructele uscate, cafeaua, băuturile energizante și ciocolata.
Evită alcoolul
Nutriționiștii nu recomandă nici alcoolul înainte de culcare. Alcoolul favorizează adormirea, dar somnul este fragmentat și mai puțin profund. Riști să te trezești mahmur și fără energie, potrivit Mediafax.
Concret, alcoolul va întrerupe faza de mișcare rapidă a ochilor a somnului (faza REM), care acoperă un sfert din somnul adulților, fiind vitală pentru memorie, învățare și creativitate.